बिहार में पहली बार आयोजित ‘हैकथान-2017’ के उद्घाटन समारोह को संबोधित करते हुए सूबे के उपमुख्यमंत्री सुशील मोदी ने कहा कि राज्य के युवा समस्या पैदा करनेवाले नहीं, बल्कि समस्याओं के समाधान करनेवाले बनें. बहुत सारे नौजवान बड़ी-बड़ी कंपनियों की नौकरियां छोड़ कर स्टार्टअप से जुड़ रहे हैं. हैकथान के अंतर्गत अलग-अलग विभागों की समस्याओं को एकत्र कर उसके समाधान के लिए आईटी विशेषज्ञों के बीच चुनौतियां रखी गयी हैं. दरअसल यह स्टार्टअप का पहला कदम है.